ddrg/super_eurlex huggingface dataset:
RÅDETS AFGØRELSE af 23. februar 1998 om udnævnelse af et medlem af Det Rådgivende Udvalg for Uddannelse inden for Arkitekturområdet (98/C 69/03)

RÅDET FOR DEN EUROPÆISKE UNION HAR -

under henvisning til Rådets afgørelse 85/385/EØF af 10. juni 1985 om nedsættelse af et rådgivende udvalg for uddannelse inden for arkitekturområdet (1), særlig artikel 3 og 4, og

ud fra følgende betragtninger:

Rådet udnævnte ved afgørelse af 26. februar 1996 (2) Henk ZANDVOORT til medlem for perioden indtil den 25. februar 1999;

den nederlandske regering har indstillet M. J. C. FENNEMA til efterfølger for Henk ZANDVOORT -

TRUFFET FØLGENDE AFGØRELSE:

Eneste artikel

M. J. C. FENNEMA udnævnes til medlem af Det Rådgivende Udvalg for Uddannelse inden for Arkitekturområdet som efterfølger for Henk ZANDVOORT for den resterende del af dennes mandatperiode, dvs. indtil den 25. februar 1999.

Udfærdiget i Bruxelles, den 23. februar 1998.

På Rådets vegne

R. COOK

Formand

(1) EFT L 223 af 21.8.1985, s. 26.

(2) EFT C 74 af 14.3.1996, s. 1.
RÅDETS AFGØRELSE af 23. februar 1998 om udnævnelse af et medlem af Det Rådgivende Udvalg for Euratoms Forsyningsagentur (98/C 70/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur (1), senest ændret ved afgørelse 95/1/EF, Euratom, EKSF af 1. januar 1995 (2),

under henvisning til Rådets afgørelse af 27. juni 1997 om udnævnelse af medlemmerne af Det Rådgivende Udvalg for Euratoms Forsyningsagentur (3),

under henvisning til udtalelse fra Kommissionen, og

ud fra følgende betragtninger:

En plads som medlem af nævnte udvalg er blevet ledig ved Claude ROLLAND-PIEGUEs fratræden, der blev meddelt Rådet den 8. juli 1997;

denne ledige plads skal derfor besættes;

den franske regering indstillede en kandidat den 8. juli 1997 -

TRUFFET FØLGENDE AFGØRELSE:

Eneste artikel

Caroline JORANT udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 1999.

Udfærdiget i Bruxelles, den 23. februar 1998.

På Rådets vegne

R. COOK

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 210 af 11.7.1997, s. 3.
KOMMISSIONENS BESLUTNING af 19. februar 1998 om ændring af beslutning 94/652/EF om udarbejdelse af en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler (EØS-relevant tekst) (98/177/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler (1), særlig artikel 3, og

ud fra følgende betragtninger:

Kommissionens beslutning 94/458/EF (2) fastsætter regler for forvaltningen af det videnskabelige samarbejde mellem medlemsstaterne og Kommissionen vedrørende levnedsmidler;

i Kommissionens beslutning 94/652/EF (3) er der fastsat en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler; i artikel 3 i direktiv 93/5/EØF er det fastsat, at der skal ske en ajourføring af oversigten og fordelingen af opgaverne mindst hver sjette måned;

oversigten over opgaverne skal udarbejdes og ajourføres under hensyntagen til behovet for sundhedsbeskyttelse inden for Fællesskabet samt til kravene i fællesskabslovgivningen inden for levnedsmiddelsektoren;

opgaverne skal fordeles på grundlag af den videnskabelige ekspertise og de til rådighed stående ressourcer i medlemsstaterne, navnlig i de institutter, som deltager i det videnskabelige samarbejde;

de i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Bilaget til beslutning 94/652/EF om udarbejdelse af en oversigt og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler affattes som angivet i bilaget til indeværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 19. februar 1998.

På Kommissionens vegne

Martin BANGEMANN

Medlem af Kommissionen

(1) EFT L 52 af 4. 3. 1993, s. 18.

(2) EFT L 189 af 23. 7. 1994, s. 84.

(3) EFT L 253 af 29. 9. 1994, s. 29.

BILAG

Oversigt over opgaver, der skal udføres af medlemsstaterne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler

>TABELPOSITION>
KOMMISSIONENS BESLUTNING af 17. februar 1998 om ændring af beslutning 94/650/EF om tilrettelæggelse af et midlertidigt forsøg med afsætning af frø i løs vægt til den endelige forbruger (EØS-relevant tekst) (98/174/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter (1), senest ændret ved direktiv 96/72/EF (2), særlig artikel 13a,

under henvisning til Rådets direktiv 66/402/EØF af 14. juni 1966 om handel med såsæd (3), senest ændret ved direktiv 96/72/EF, særlig artikel 13a, og

ud fra følgende betragtninger:

Ved Kommissionens beslutning 94/650/EF (4) blev der indført et midlertidigt forsøg på EF-niveau med det formål at tage stilling til, om afsætning af frø i løs vægt til den endelige forbruger kunne medføre betydelige besparelser med hensyn til pakning, pakkematerialer og den efterfølgende bortskaffelse heraf uden derved at forårsage negative virkninger for frøets kvalitet sammenlignet med det kvalitetsniveau, der opnås under den nuværende ordning;

i lyset af de erfaringer, der er gjort under forsøget, som løb indtil den 31. december 1997, kan der endnu ikke tages stilling hertil på EF-niveau på grundlag af de foreliggende oplysninger;

det er derfor hensigtsmæssigt at forlænge forsøgsperioden på samme betingelser med det formål at tage stilling til, om ovenstående udsagn kan bekræftes på EF-niveau;

det er nødvendigt ikke at bryde kontinuiteten i forsøget;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I artikel 4, stk. 4, i beslutning 94/650/EF ændres datoen »den 31. december 1997« til »den 30. juni 2000« begge de steder, hvor den forekommer.

Artikel 2

Denne beslutning træder i kraft den 31. december 1997.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. februar 1998.

På Kommissionens vegne

Franz FISCHLER

Medlem af Kommissionen

(1) EFT 125 af 11. 7. 1966, s. 2298/66.

(2) EFT L 304 af 27. 11. 1996, s. 10.

(3) EFT 125 af 11. 7. 1966, s. 2309/66.

(4) EFT L 252 af 28. 9. 1994, s. 15.
KOMMISSIONENS BESLUTNING af 6. marts 1998 om en dispensationsanmodning fra Tyskland i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den tyske udgave er autentisk) (98/221/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 97/27/EF (2), særlig artikel 8, stk. 2, litra c), og

ud fra følgende betragtninger:

Tyskland har den 25. april 1997 afsendt en dispensationsanmodning, som Kommissionen har modtaget den 5. maj 1997, og som var ledsaget af en rapport med det i nævnte artikel 8, stk. 2, litra c), krævede indhold; anmodningen omhandlede montering af et afskærmningssystem på en køretøjstype i klasse N3;

ifølge den fremførte begrundelse kan bestemmelserne i Rådets direktiv 91/226/EØF af 27. marts 1991 om indbyrdes tilnærmelse af medlemsstaternes lovgivning om afskærmningssystemer til visse motorkøretøjer og påhængskøretøjer dertil (3) ikke opfyldes af sådanne afskærmningssystemer, hvilket er korrekt;

det pågældende EF-direktiv vil blive ændret, således at sådanne afskærmningssystemer kan produceres og monteres;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved Rådets direktiv 70/156/EØF -

VEDTAGET FØLGENDE BESLUTNING:

Artikel 1

Den anmodning, som Tyskland har indgivet vedrørende dispensation for produktion og montering af et afskærmningssystem på den type motorkøretøj i klasse N3, det er bestemt for, imødekommes.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 6. marts 1998.

På Kommissionens vegne

Martin BANGEMANN

Medlem af Kommissionen

(1) EFT L 42 af 23. 2. 1970, s. 1.

(2) EFT L 233 af 25. 8. 1997, s. 1.

(3) EFT L 103 af 23. 4. 1991, s. 5.
KOMMISSIONENS BESLUTNING af 12. marts 1998 om bemyndigelse af medlemsstaterne til midlertidigt at tillade handel med vikke (Vicia sativa L.), der ikke opfylder kravene i Rådets direktiv 66/401/EØF (98/236/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter (1), senest ændret ved direktiv 96/72/EF (2), særlig artikel 17,

under henvisning til anmodning fra Frankrig, og

ud fra følgende betragtninger:

Produktionen i Frankrig af frø af kategorien »certificeret frø« af vikke (Vicia sativa L.), der opfylder kravene i nævnte direktiv med hensyn til mindste spireevne, har været utilstrækkelig i 1997, således at den ikke kan dække efterspørgslen i landet;

det er umuligt at dække behovet tilfredsstillende med frø, som opfylder alle krav i nævnte direktiv, fra andre medlemsstater eller fra tredjelande;

Frankrig bør derfor i en periode, der udløber den 30. april 1998, bemyndiges til at tillade handel med frø af ovennævnte art, som er undergivet mindre strenge krav;

desuden bør andre medlemsstater, som er i stand til at forsyne Frankrig med sådant frø, der ikke opfylder kravene i nævnte direktiv, bemyndiges til at tillade handel hermed;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Frankrig bemyndiges til indtil den 30. april 1998 at tillade handel på sit område med højst 600 tons frø af kategorien »certificeret frø« af vikke (Vicia sativa L.), der ikke opfylder kravene i bilag II til direktiv 66/401/EØF med hensyn til mindstespireevne, forudsat at spireevnen er mindst 75 % målt på rent frø, og at den officielle etiket er forsynet med påskriften »Mindste spireevne 75 %«.

Artikel 2

De øvrige medlemsstater bemyndiges til på de i artikel 1 fastsatte betingelser og til de af ansøgermedlemsstaten påtænkte formål at tillade handel på deres område med frø, for hvilket handel tillades efter denne beslutning.

Artikel 3

Medlemsstaterne underretter øjeblikkeligt Kommissionen og de øvrige medlemsstater om, hvor store mængder frø der er mærket og tilladt bragt i handelen på deres område efter denne beslutning.

Artikel 4

Denne beslutning er rettet til medlemsstaterne.

Udfærdiget i Bruxelles, den 12. marts 1998.

På Kommissionens vegne

Franz FISCHLER

Medlem af Kommissionen

(1) EFT 125 af 11. 7. 1966, s. 2298/66.

(2) EFT L 304 af 27. 11. 1996, s. 10.
KOMMISSIONENS BESLUTNING af 3. marts 1998 om en dispensationsanmodning fra Luxembourg i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den franske udgave er autentisk) (98/208/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 97/27/EF (2), særlig artikel 8, stk. 2, litra c), og

ud fra følgende betragtninger:

Luxembourg har den 6. november 1997 afsendt en dispensationsanmodning, som Kommissionen har modtaget den 10. november 1997, og som var ledsaget af en rapport med det i nævnte artikel 8, stk. 2, litra c), krævede indhold; anmodningen omhandlede en type gasudladningslampe til brug i fire typer forlygter;

ifølge Luxembourgs oplysninger strider teknik og princip i de nye typer gasudladningslamper og lygter mod de gældende EF-bestemmelser; beskrivelserne af prøver og prøveresultater og foranstaltningerne til opretholdelse af færdselssikkerheden er imidlertid tilfredsstillende og fører til samme sikkerhedsniveau som lamper og lygter, der opfylder kravene i de gældende direktiver, særlig Rådets direktiv 76/761/EØF om indbyrdes tilnærmelse af medlemsstaternes lovgivning vedrørende motordrevne køretøjers lygter til nærlys og/eller fjernlys samt vedrørende elektriske glødelamper til disse lygter (3), senest ændret ved Kommissionens direktiv 89/517/EØF (4);

de nye typer gasudladningslamper og lygter opfylder kravene i regulativ nr. 98 fra FN's Økonomiske Kommission for Europa; følgelig er det forsvarligt umiddelbart at tillade EF-typegodkendelse af genstandene for dispensationsanmodningen, nemlig en type gasudladningslampe og fire lygtetyper udstyret med denne lampetype;

de pågældende direktiver vil blive ændret, således at gasudladningslamper med denne nye teknologi og lygter med sådanne lamper kan markedsføres;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved Rådets direktiv 70/156/EØF -

VEDTAGET FØLGENDE BESLUTNING:

Artikel 1

Den anmodning, som Luxembourg har indgivet vedrørende dispensation for en type gasudladningslampe til brug i fire typer forlygter, imødekommes.

Artikel 2

Denne beslutning er rettet til Storhertugdømmet Luxembourg.

Udfærdiget i Bruxelles, den 3. marts 1998.

På Kommissionens vegne

Martin BANGEMANN

Medlem af Kommissionen

(1) EFT L 42 af 23. 2. 1970, s. 1.

(2) EFT L 233 af 25. 8. 1997, s. 1.

(3) EFT L 262 af 27. 9. 1976, s. 96.

(4) EFT L 265 af 12. 9. 1989, s. 15.
RÅDETS AFGØRELSE af 23. februar 1998 om indgåelse af samarbejdsaftalen mellem Det Europæiske Fællesskab og Republikken Yemen (98/189/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 130 Y sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

Fællesskabets politik med hensyn til udviklingssamarbejde skal i henhold til traktatens artikel 130 U fremme en bæredygtig økonomisk og social udvikling i udviklingslandene, en harmonisk og gradvis integration af dem i verdensøkonomien og bekæmpelse af fattigdommen i disse lande;

Fællesskabet bør til realisering af sine mål for de eksterne forbindelser godkende samarbejdsaftalen mellem Det Europæiske Fællesskab og Republikken Yemen -

TRUFFET FØLGENDE AFGØRELSE:

Artikel 1

Samarbejdsaftalen mellem Det Europæiske Fællesskab og Republikken Yemen godkendes herved på Fællesskabets vegne.

Aftalens tekst er knyttet til denne afgørelse.

Artikel 2

Formanden for Rådet foretager på Fællesskabets vegne den notifikation, der er omhandlet i aftalens artikel 21.

Artikel 3

Kommissionen repræsenterer bistået af repræsentanter for medlemsstaterne Fællesskabet i Det Blandede Samarbejdsudvalg, der er nedsat ved aftalens artikel 15.

Artikel 4

Denne afgørelse offentliggøres i De Europæiske Fællesskabers Tidende (2).

Udfærdiget i Bruxelles, den 23. februar 1998.

På Rådets vegne

R. COOK

Formand

(1) EFT C 56 af 23. 2. 1998.

(2) Datoen for samarbejdsaftalens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
RÅDETS AFGØRELSE af 23. februar 1998 om udskiftning af ordinære medlemmer af Udvalget for Den Europæiske Socialfond (98/C 77/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), særlig artikel 28, stk. 3,

under henvisning til forslag fra Kommissionen, og

ud fra følgende betragtninger:

Rådet traf på forslag af Kommissionen den 23. oktober 1995 (2) afgørelse om udnævnelse af ordinære medlemmer af og suppleanter til Udvalget for Den Europæiske Socialfond for perioden indtil den 22. oktober 1998;

pladser som ordinære medlemmer er blevet ledige;

pladser som suppleanter er blevet ledige;

pladser er ledige i kategorien regeringsrepræsentanter;

pladser er ledige i kategorien arbejdsgiverrepræsentanter;

pladser er ledige i kategorien arbejdstagerrepræsentanter;

der skal udnævnes medlemmer af Udvalget for Den Europæiske Socialfond til besættelse af de pladser, der er blevet ledige -

TRUFFET FØLGENDE AFGØRELSE:

Artikel 1

Følgende udnævnes til medlemmer af Udvalget for Den Europæiske Socialfond for den resterende del af mandatperioden, dvs. indtil den 22. oktober 1998:

>TABELPOSITION>

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 23. februar 1998.

På Rådets vegne

R. COOK

Formand

(1) EFT L 374 af 31.12.1988, s. 1. Forordningen er senest ændret ved forordning (EF) nr. 3193/94 (EFT L 337 af 24.12.1994, s. 11).

(2) EFT C 296 af 10.11.1995, s. 7.
KOMMISSIONENS BESLUTNING af 3. marts 1998 om en dispensationsanmodning fra Frankrig i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den franske udgave er autentisk) (98/211/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 97/27/EF (2), særlig artikel 8, stk. 2, litra c), og

ud fra følgende betragtninger:

Frankrig har den 7. marts 1997 afsendt en dispensationsanmodning, som Kommissionen har modtaget den 17. marts 1997, og som var ledsaget af en rapport med det i nævnte artikel 8, stk. 2, litra c), krævede indhold; anmodningen omhandlede montering af en type fastholdelsesanordning til personer på forsædet til én køretøjstype; anordningen er beregnet på at begrænse den belastning, som sikkerhedsselen udøver på brugerens brystkasse ved et frontalt sammenstød;

ifølge den fremførte begrundelse opfylder de pågældende fastholdelsesanordninger ikke alle kravene i Rådets direktiv 77/541/EØF af 28. juni 1977 om indbyrdes tilnærmelse af medlemsstaternes lovgivning vedrørende sikkerhedsseler og fastholdelsesanordninger til motorkøretøjer (3), senest ændret ved Kommissionens direktiv 96/36/EF (4), hvilket er korrekt; beskrivelserne af prøver og prøveresultater samt overensstemmelse med de tekniske krav i Europa-Parlamentets og Rådets direktiv 96/79/EF af 16. december 1996 om beskyttelse af personer i motorkøretøjer ved frontal kollision og om ændring af direktiv 70/156/EØF (5) garanterer imidlertid et højere sikkerhedsniveau for fører og passagerer;

de pågældende fællesskabsdirektiver vil blive ændret med henblik på at tillade produktion og montering af sådanne fastholdelsesanordninger og sikre overensstemmelse med de tekniske krav i direktiv 77/541/EØF og 96/79/EF;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

VEDTAGET FØLGENDE BESLUTNING:

Artikel 1

Den anmodning, som Frankrig har indgivet vedrørende dispensation for produktion af én type fastholdelsesanordning til personer på forsæderne til én køretøjstype og montering af anordningen, der er beregnet til at mindske sikkerhedsselens tryk på brystkassen ved en frontal kollision, og som opfylder alle de biomekaniske sikkerhedskrav i direktiv 96/79/EF, imødekommes.

Artikel 2

Denne beslutning er rettet til Den Franske Republik.

Udfærdiget i Bruxelles, den 3. marts 1998.

På Kommissionens vegne

Martin BANGEMANN

Medlem af Kommissionen

(1) EFT L 42 af 23. 2. 1970, s. 1.

(2) EFT L 233 af 25. 8. 1997, s. 1.

(3) EFT L 220 af 29. 8. 1977, s. 95.

(4) EFT L 178 af 17. 7. 1996, s. 15.

(5) EFT L 18 af 21. 1. 1997, s. 7.
RÅDETS AFGØRELSE af 30. marts 1998 om udnævnelse af et medlem af Det Rådgivende Udvalg for Euratoms Forsyningsagentur (98/C 114/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur (1), senest ændret ved afgørelse 95/1/EF, Euratom, EKSF af 1. januar 1995 (2),

under henvisning til Rådets afgørelse af 27. juni 1997 om udnævnelse af medlemmerne af Det Rådgivende Udvalg for Euratoms Forsyningsagentur (3),

under henvisning til udtalelse fra Kommissionen, og

ud fra følgende betragtninger:

En plads som medlem af nævnte udvalg er blevet ledig ved Jean-Bernard CHERIEs fratræden, der blev meddelt Rådet den 7. januar 1998;

denne ledige plads skal derfor besættes;

den franske regering indstillede en kandidat den 7. januar 1998 -

TRUFFET FØLGENDE AFGØRELSE:

Eneste artikel

Toni CAVATORTA udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 1999.

Udfærdiget i Bruxelles, den 30. marts 1998.

På Rådets vegne

LORD SIMON of HIGHBURY

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 210 af 11.7.1997, s. 3.
RÅDETS AFGØRELSE af 30. marts 1998 om udnævnelse af et medlem af Det Rådgivende Udvalg for Euratoms Forsyningsagentur (98/C 114/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur (1), senest ændret ved afgørelse 95/1/EF, Euratom, EKSF af 1. januar 1995 (2),

under henvisning til Rådets afgørelse af 27. juni 1997 om udnævnelse af medlemmerne af Det Rådgivende Udvalg for Euratoms Forsyningsagentur (3),

under henvisning til udtalelse fra Kommissionen, og

ud fra følgende betragtninger:

En plads som medlem af nævnte udvalg er blevet ledig ved Anne McGINLEYs fratræden, der blev meddelt Rådet den 9. januar 1998;

denne ledige plads skal derfor besættes;

den irske regering indstillede en kandidat den 9. januar 1998 -

TRUFFET FØLGENDE AFGØRELSE:

Eneste artikel

Patrick FAY udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 1999.

Udfærdiget i Bruxelles, den 30. marts 1998.

På Rådets vegne

LORD SIMON of HIGHBURY

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 210 af 11.7.1997, s. 3.